У Вікіпедыі ёсць артыкулы пра іншых асоб з прозвішчам Ларсан.
**Карын Ларсан** (шведск.: Karin Larsson, 3 кастрычніка 1859 — 18 лютага 1928) — шведская мастачка.

Біяграфія
---------

Карын Ларсан (дзявочае прозвішча Бергё — *Bergöö*) нарадзілася ў Эрэбру і вырасла ў Хальсбергу, дзе яе бацька, Адольф Бергё, быў паспяховым прадпрымальнікам. Яе малодшая сястра Стына выйшла замуж за брытанскага геолага Фрэнсіса Артура Батэра.

Карын з дзяцінства праявіла мастацкія таленты, спачатку вучылася ў *Franska skolan* у Стакгольме, затым у *Slöjdskolan* (цяпер універсітэцкі каледж Констфак), а ў перыяд 1877—1882 гадоў — у Каралеўскай акадэміі свабодных мастацтваў. Па заканчэнні акадэміі яна з’ехала ў калонію скандынаўскіх мастакоў у Грэ-сюр-Луэн недалёка ад Парыжа.

У Грэ-сюр-Луэн яна пазнаёмілася са шведскім мастаком Карлам Ларсанам. У 1883 годзе яны разам вярнуліся ў Стакгольм, дзе пажаніліся. Пасля нараджэння ў 1884 годзе першага дзіцяці, дачкі Сюзаны, яны паехалі ў Грэ-сюр-Луэн, а ў 1885 годзе зноў вярнуліся ў Швецыю.

У 1888 годзе па прапанове шведскага калекцыянера Понтуса Фюрстэнберга, які пажадаў набыць вялікую карціну Карла у сваю калекцыю, Ларсаны зноў год пражылі ў Парыжы.

Карын падтрымлівала працу Карла, была яго асноўным крытыкам і мадэллю. Маючы вялікі дом і восем дзяцей, яна накіравала свае намаганні на дызайнерскую дзейнасць: яна ткала, вышывала, прыдумляла мадэлі адзення для сябе і дзяцей і нават праектавала мэблю. Яна стварыла свой непаўторны шведскі стыль з яркімі кветкамі, з вышытымі стылізаванымі малюнкамі раслін, уносіла японскія матывы.

У 1997 годзе Музей Вікторыі і Альберта паказаў дызайн інтэр’еру на выстаўцы Карла Ларсана.

У 2018 годзе выстаўка *Carl Larsson and His Home: Art of the Swedish Lifestyle* ў Японіі паказала тэкстыль аўтарства Карын і карціны, намаляваныя Карлам.

Нацюрморт з садавіной і кубкам (1877)

Зноскі
------

1. 1 2 3  18591003 Larsson f. Bergöö, Karin // Swedish death index Праверана 24 красавіка 2018.<a href='https://wikidata.org/wiki/Track:Q10686079'></a>
2. ↑  Karin Bergöö // RKDartists Праверана 9 кастрычніка 2017.<a href='https://wikidata.org/wiki/Track:Q17299517'></a>
3. ↑  Sundborns kyrkoarkiv, Dalarnas län, Församlingsböcker. Bunden serie, SE/ULA/11487/A II a/13 (1916-1925), bildid: 00192262\_00096 Праверана 23 кастрычніка 2018.<a href='https://wikidata.org/wiki/Track:Q10527384'></a><a href='https://wikidata.org/wiki/Track:Q64166606'></a>
4. 1 2  Sundborns kyrkoarkiv, Dalarnas län, Död- och begravningsböcker, SE/ULA/11487/F/7 (1895-1931), bildid: F0008630\_00151 — С. 132. Праверана 28 красавіка 2018.<a href='https://wikidata.org/wiki/Track:Q64166606'></a><a href='https://wikidata.org/wiki/Track:Q10478639'></a>
5. 1 2 3  Karin Larsson 1859-10-03 — 1928-02-17 Konstnär Праверана 9 студзеня 2021.
6. ↑  Carl O Larsson — 1917.<a href='https://wikidata.org/wiki/Track:Q379406'></a><a href='https://wikidata.org/wiki/Track:Q1724971'></a>

|  |  |
| --- | --- |
| ⚙️   Тэматычныя сайты | RKDartists |
| Генеалогія і некрапалістыка | Find a Grave · WikiTree · Geni.com |
| 

| Нарматыўны кантроль |
| --- |
| BIBSYS: 90315978 · BNF: 13492391k · GND: 119000385 · ISNI: 0000 0001 2278 1176 · LCCN: n97052220 · NKC: jn20040219004 · NTA: 162339755 · LIBRIS: 221952 · SUDOC: 058551263 · VIAF: 32797076, 202573092 · ULAN: 500255633 |

 |